
Scenariul care dă fiori! De ce China și Occidentul împărtășesc același viitor 


pr 


Ni se spune că un nou Război Rece răsare între SUA și China, că asistăm la „o 
bătălie ideologică globală între democraţie și autocratie”. Aceasta este o 
naraţiune simplă și ușoară oferită naivilor drept explicaţie pentru prezentul 
confuz. Pe undeva, imaginea este corectă - avem în fata ochilor o competiţie 
geopolitică într-o confruntare deschisă a superputerilor lumii. Dar, în același 
timp, este fundamental superficial și înșelător să credem că-i vorba doar de 
atâta lucru. 


China și SUA nu diverg, ci converg pe același sistem de guvernare tehnocratico- 
managerială. 


George Orwell l-a numit „managerialism” și este produsul unei noi clase de manageri 
profesioniști conectaţi la același interes comun - extinderea corporațiilor. În centrul 
acestui sistem se află convingerea că toate lucrurile - chiar și complexitatea societăţii și a 


omului însuși - pot fi înțelese, gestionate și controlate ca o mașinărie. După cum a 
profetit Orwell încă din 1945 - „Capitalismul dispare, dar nu îl înlocuiește socialismul. 
Ceea ce apare acum este un nou tip de societate planificată, centralizată, care nu va fi 
nici capitalistă, nici democratică”. 


China și sistemul de credit social 


China a luat-o prima pe calea acestui viitor totalitar, iar Occidentul îi urmează în pas 
alergător. 


Xi Jinping a modernizat ideea de control al maselor folosindu-se de uneltele revoluției 
digitale. Metodele tradiționale de monitorizare au fost combinate cu mobilizarea la nivelul 
internetului și cu un vast aparat de supraveghere digitală. 


Bijuteria din coroana acestei abordări este „Sistemul de credit social” implementat în 
China. Sistemul atribuie fiecărei persoane, companii sau organizații un scor unic, „credit 
social”. Pe baza comportamentului observat și a altor „factori de risc”, scorul poate fi 
ajustat în sus sau în jos pentru a desemna o persoană sau o afacere ca fiind mai mult sau 
mai puţin „de încredere”. 


Cei cu scoruri mari sunt recompensati cu avantaje - acces prioritar la călătorii, 
împrumuturi bancare, locuințe, dreptul la învățământ superior, chiar asistență medicală. 


Cei cu scoruri mici se confruntă cu pedepse crescânde - pierderea accesului la sistemul 
bancar, interzicerea achiziţionării unor bunuri de lux sau imobiliare, inclusiv respingerea 
dosarului copiilor care vor să intre în anumite școli și universități. În China, persoanele 
care au un scor social mic sunt listate public și făcute de rușine în online sau pe panouri 
stradale. S-a ajuns în situaţia ca, având prea multe relații cu oameni cu scor scăzut, unii 
să evite asocierea cu ,,discreditatii”, de teamă să nu-și pericliteze scorul social. 


Scopul este de a crea „omul nou”, perfect încadrat în mașinăria universală - un simplu 
obiect al obsesiei corporațiilor pentru control. 


Fenomenul „debanking” aduce apocalipsa financiară 


Tot ca armă de control s-a născut și acest fenomen - debanking. 


Că totul este motivat politic, iată cel mai bun exemplu: în timpul lockdown-ului planetar 
(în pandemia Covid), guvernul canadian al lui Justin Trudeau a invocat starea de urgență 
pentru a îngheţa conturile bancare și a confisca activele camionagiilor care protestau 
împotriva ordinelor privind vaccinarea obligatorie a populației. 


De ce se întâmplă asta? De ce băncile private și alte companii fac ceea ce fac? Pentru că 
este în interesul lor, dacă vor să supravieţuiască și să prospere. Pentru că nu au de ales. 
Într-un tehno-stat, nu pot exista instituţii neutre. Dușmanii acestui tip de stat sunt 
dușmanii instituţiei sau instituția este un dușman al statului-parti. Iar asta se numește 
„risc reputational” — riscul de a fi de partea greșită a liniei. 


Într-o societate digitalizată precum a noastră, controlul asupra tranzacţiilor online 
înseamnă supraveghere și control total. Când cineva este pus pe lista neagră de o bancă, 


ajunge acolo si la celelalte, iar apoi vine blocajul de a participa la aproape fiecare aspect 
al vieții moderne. Adică, îi va fi greu să primească salariu la un loc de munca (nu are cont 
bancar), nu poate cumpăra proprietăţi, nici măcar nu poate închiria una. În final, va fi 
împiedicat să cumpere bunuri de zi cu zi și va sfârși prin a fi... offline. 


În concluzie, „debanking-ul” servește ca un mijloc extrem de eficient de a izola și de a 
reduce la tăcere o persoană (sau un grup vizat), rupând rapid orice prezenţă și influență 
pe care ar fi putut-o avea vreodată în societate. 


Se vorbește tot mai mult că elita corporatistă din Occidentul pare să fi ajuns la concluzia 
că acum deţine instrumentele și priceperea să înceapă și aici implementarea unui sistem 
de credit social pe model chinezesc. 


Sunt aceleași caracteristici fundamentale despre care se tot vorbește în reuniunile de tip 
„Forumul de la Davos”: utilizarea coordonării public-privat și a ,guvernantei sociale” 
pentru a prăbuși orice distincție între viata publică și cea privată. Utopia este, fără 
îndoială, chiar după colt, doar că încă nu o vedem clar. 


ESG-urile, cătușele puse economiei europene 


Ceea ce putem vedea, însă, sunt pașii transparenti către construirea acestui sistem de 
credit social, pași făcuţi sub forma unor inovaţii de tipul ESG (mediu, social, guvernare). 


Marile bănci și instituţii financiare le folosesc pentru a se conforma practicilor sociale și 
ideologice specifice necesare pentru a accesa banul. Vedem cum o serie de scheme de 
punctaj impuse de tot felul de ONG-uri, cum ar fi indicele egalității corporative și 
programul „Campionii diversităţii” (în Marea Britanie), ameninţă firmele care nu se 
conformează acestui șantaj, plasându-se sub „riscul reputational” despre care am vorbit 
mai sus. 


Ne putem aștepta ca, în curând, închirierile de apartamente să vină cu clauze de 
moralitate ideologică. Sau, de ce nu, ca firmele de transport aerian să se unească pentru 
a interzice călătoriile clienţilor cu „convingeri greșite”. Tot așa, poate că oamenii își vor 
pierde politele de asigurare doar pentru că au vorbit ce nu trebuie pe Facebook. 


Dacă cineva crede că e o prostie, să ia seama la patania unui american, care pur și simplu 
s-a trezit ținut la ușă, exclus, dat afară din „casa inteligentă” (smarthome) deţinută și 
care era controlată digital de Amazon. De ce a patit asta? Pentru că un șofer livrator i-a 
acuzat soneria de la intrare că are un mesaj rasist! O absurditate? Fără doar și poate, dar 
Amazon l-a blocat imediat pe proprietarul casei inteligente, interzicându-i accesul în 
locuință! 


Așa cum spunea ilustrul C. S. Lewis, „fiecare putere nouă câștigată de om este o putere și 
asupra omului”. 


Viitorul stabilit de elita conducătoare a lumii înseamnă supunere a tot ceea ce este uman, 
real și liber. 

